
M E M Ò R I A

L'Ajuntament de Solsona ha procedit a la rectificació del seu Inventari de béns i drets, d'acord amb allò que estableix el Reglament de béns de les corporacions locals, aprovat per Reial decret 1372/1986 de 13 de juny, així com el Decret 336/1988 de 17 d'octubre de la Generalitat de Catalunya, pel qual s'aprova el Reglament del patrimoni dels ens locals.
Els diferents aspectes que assenyala aquest Inventari es poden estructurar en: contingut, objectius que s'han pretès assolir, metodologia aplicada en la seva execució i, finalment, criteris de valoració.
I. 
CONTINGUT
En l'accepció més comuna, l'Inventari de béns es compon dels béns i els drets, classificats segons diversos criteris, la titularitat dels quals correspon al municipi.
L'Inventari recull els béns, els drets i les càrregues de l'Ajuntament de Solsona degudament valorats.
Incorpora la informació sobre càrregues financeres, per la qual cosa, a l'apartat de Passiu, s'incorpora un quadre resum dels préstecs que es troben en situació de pendents de cancellació.
Està clar que un Inventari ha de complir dues funcions importants:
a) La descriptiva de cadascun dels béns i drets, a l'efecte de la qual s'elaboren i inclouen les fitxes individualitzades. la funció de descripció del bé es complirà millor quan més completa sigui la recollida de dades i per això és recomanable que des dels Serveis Municipals es procuri complimentar els apartats en que manca informació.
b) La funció d'enumeració de béns i drets que ha de fer efectiva la tasca de recompte. En aquest sentit, s'han elaborat diversos llistats, la justificació dels quals és la següent:
1. Relació de béns per epígrafs segons el reglament de Béns aprovat per Reial Decret 1372/86, de 13 de juny.
Aquesta relació s'ajusta al previst en aquesta norma, permetent complir l'obligatorietat de la seva elaboració i agrupant els béns i drets en una forma interessant, que és:
Epígraf 1 - Béns Immobles, en el qual es contindran els béns urbans (1U), els béns rústics (1R) i els béns d'ús general (carrers i infraestructures).
Epígraf 2 - Drets Reials.
Epígraf 3 - Mobles artístics o de considerable valor.
Epígraf 4 - Valors mobiliaris, drets de caràcter personal.
Epígraf 5 - Vehicles.
Epígraf 6 - Semovents.
Epígraf 7 - Mobiliari.
Epígraf 8 - Béns i drets reversibles. 
2. Relació de béns segons el Reglament del Patrimoni dels Ens Locals aprovat per Decret 336/1988, de 17 d'octubre.
L'article 100 d'aquesta norma imposa als ens locals l'obligació de portar un inventari general dels béns, drets i obligacions, contenint-se a l'article 106, la classificació a que haurà d'ajustar-se la relació dels mateixos.
Aquest llistat s'obté a partir d'una nova classificació de la informació seleccionada i tractada amb la finalitat d'obtenir el llistat anterior.
3. Relació de béns segons la qualificació jurídica.
Aquest llistat ens permet conèixer els béns pertanyents a les categories de domini públic, comunals,  patrimonials o subjectes al patrimoni públic del sòl i habitatges
II. 
OBJECTIUS
La finalitat de l'Inventari de Béns és disposar d'un registre dels béns i dels drets de titularitat de l'Ajuntament i possibilitar-ne el control i el seguiment, des d'un vessant bàsicament jurídic.
L'obligació d'elaborar l'Inventari ve imposada per la normativa vigent i així els objectius principals d'aquesta tasca han estat:
a) Acomplir el que estableix l'article 17 del Reial decret 1372/1986 de 13 de juny, pel qual s'aprova el Reglament de béns de les entitats locals, segons el quals les corporacions locals són obligades a formar l'inventari de tots els seus béns i els seus drets.
b) Acomplir el que estableix l'article 100 del Decret 336/1988, de 17 d'octubre, pel qual s'aprova el Reglament del patrimoni de les entitats locals.
D'altra banda, cal recordar que la Comptabilitat de les entitats locals ha de servir al compliment de tres finalitats importants que són: subministrar informació per una presa de decisions adequada, control de la gestió jurídico-econòmica i situació patrimonial, i determinació dels seus resultats.
I en aquesta línia la contribució d'informació que realitza l'Inventari és de gran valor en ordre a possibilitar els fins següents determinats per l'article 186 de la Llei 39/1988, Reguladora de les Hisendes Locals:
a) Establir el balanç de l'entitat local, posant de manifest la composició i la situació del seu patrimoni, com també les seves variacions.
b) Determinar els resultats des d'un punt de vista econòmico-patrimonial.
c) Possibilitar l'inventari i el control de l'immobilitzat material, l’'immaterial i el financer.
El present Inventari de béns confecciona un registre de béns i drets de titularitat de l'Ajuntament de Solsona i, d'altra banda, facilita la informació per confeccionar el balanç inicial de la seva comptabilitat.
III.
METODOLOGIA D'EXECUCIÓ
Es fa referència als trets i criteris més significatius en l'elaboració d'aquest inventari.
1. inclusió dels béns immobles del grup 1 amb especial cura, procurant que no es produís cap omissió; per evitar aquest fet s'han adoptat aquestes mesures:
a) Consultar el Registre de la Propietat.
b) Consultar el Cadastre i les fitxes Cadastrals.
c) Consultar l'antic inventari municipal existent.
d) Verificar i integrar la informació sobre acords municipals de que es disposa.
2. Quant a la resta de béns i drets, s'han identificat comprovant la seva existència en les dependències i serveis municipals.
S'hi han inclòs tots els béns i els drets dels quals s'ha disposat d'algun document o informació sobre la seva existència o emplaçament, i se n'ha exclòs alguns béns els quals el seu valor unitari és inferior a 1000 €.
IV.
CRITERIS DE VALORACIÓ
Els béns inventariats presenten tres tipus de valoracions:
1. VALORS D'ADQUISICIÓ. Correspon al preu d'adquisició, és a dir, valor de la factura més despeses de transport i posta en funcionament, si s'escau.
2. VALOR COMPTABLE. Correspon al d'adquisició minorat en la depreciació anual segons la seva vida útil.
3. VALOR ACTUAL (anomenat en les fitxes valor de venda). Correspon al possible valor en venda del bé en funció del seu estat, antiguitat i ús. En la majoria dels béns inventariats, donada la diversitat dels mateixos, s'ha adoptat el valor que se l'hi ha assignat pels departaments tècnics de l'Ajuntament o el valor cadastral.
No s'han contemplat en l'inventari les obres que constitueixen meres reparacions necessàries per mantenir el valor en ús del bé: pintura, reparacions en estructures, installacions elèctriques, canonades, etc.
Els altre béns mobles com mobiliari, equips informàtics i equips d'oficina s'han valorat segons els preus en factura de béns similars, d'ofertes publicades en premsa i tenint en compte el seu estat.
Les possibles desviacions en les valoracions estimatives dels béns mobles respecte dels que realment haurien d'haver estat els seus valors comptables es poden considerar poc significatives dintre del valor total del patrimoni del municipi.
Solsona, 31 de desembre de 2023
Immaculada Jané i Viñals 
Secretària actal.

